**Sutarties Specialiųjų sąlygų priedas Nr. [\_]**

**PATALPŲ NUOMOS SUTARTIS**

20\_\_ m. \_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

Vilnius

Nuomotojas \_\_\_\_\_\_\_\_\_\_\_\_\_\_\_\_\_\_, įmonės kodas\_\_\_\_\_\_\_\_\_\_\_\_, teisėtai atstovaujama\_\_\_\_\_\_\_\_\_\_, veikiančio(-ios) pagal \_\_\_\_\_\_\_\_\_\_\_\_\_\_\_\_\_, (toliau Sutartyje – Nuomotojas) ir Nuomininkas\_\_\_\_\_\_\_\_\_\_\_\_\_\_\_\_, įstaigos kodas\_\_\_\_\_\_\_\_\_\_, teisėtai atstovaujami (-as/-a)\_\_\_\_\_\_\_\_\_\_\_\_\_\_\_\_, veikiančio (-ios) pagal \_\_\_\_\_\_\_\_\_\_\_\_\_\_\_\_, (toliau Sutartyje – Nuomininkas), vadovaudamiesi nuteistųjų/suimtųjų apiprekinimo paslaugos viešojo konkurso, įvykusio \_\_\_\_\_ m. \_\_\_\_\_\_\_\_\_\_\_\_ \_\_\_ d., rezultatais, sudaro šią valstybės turto nuomos sutartį (toliau – Sutartis). Toliau Sutartyje Nuomotojas ir Nuomininkas abu kartu vadinami „Šalimis“, o kiekvienas atskirai – „Šalimi“, sudarėme šią Patalpų nuomos sutartį, toliau vadinamą „Sutartimi“, ir susitarėme dėl toliau išvardytų sąlygų.

**1. SUTARTIES DALYKAS**

* 1. Nuomotojas įsipareigoja perduoti nuomininkui valstybės materialųjį turtą (toliau – turtas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nuomojamo turto pavadinimas, adresas, unikalus ar inventorizacijos Nr., statinio plotas, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ir kt.)

naudoti ir laikinai valdyti pagal poreikį už nuomos mokestį, o Nuomininkas įsipareigoja priimti turtą ir už jį mokėti nuomos mokestį.

1.2. Turtas skirtas parduotuvės nuteistiesiems/suimtiesiems veiklai vykdyti, siekiant teisės aktų nustatyta tvarka aprūpinti nuteistuosius/suimtuosius ir pasimatymų lankytojus maisto produktais ir būtiniausiais reikmenimis (toliau – produktai), užtikrinat šių produktų asortimentą.

**2. NUOMOS TERMINAS**

2.1. Nuomininkas moka nuomos mokestį nuo apiprekinimo paslaugų teikimo pradžios akto ir turto perdavimo Nuomininkui pasirašymo arba aktuose nurodytos datos.

2.2. Turto nuomos terminas nustatomas nuo Valstybės ilgalaikio materialiojo turto perdavimo ir priėmimo akto(Sutarties 1 priedas)pasirašymo, licencijos tabako gaminių prekybai ir įsakymo dėl įmonės įrašymo į vaistinių preparatų mažmeninės prekybos įmonių sąrašą gavimo dienos.

2.3. Turto nuomos laikotarpis iki visiško įsipareigojimų pagal nuteistųjų/suimtųjų apiprekinimo paslaugos sutartį, įvykdymo.

**3. NUOMOS MOKESTIS**

3. 1. Nuomininkas už turto nuomą įsipareigoja mokėti[[1]](#footnote-2):

3.2. Nuomininkas, be nuomos mokesčio, kas mėnesį apmoka sąskaitas už šaltą ir karštą vandenį, elektros energiją, dujas, šilumos energiją, ryšio ir komunalines paslaugas (šiukšlių išvežimą, bendro naudojimo patalpų ir teritorijos valymą ir kitas).

3.3. Nuomininkas moka nuomos mokestį kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai ne darbo diena, – iki kitos po jos einančios darbo dienos) pagal Nuomotojo pateiktą PVM sąskaitą-faktūrą. Nuomotojas išrašo PVM sąskaitą-faktūrą ir ją pateikia Nuomininkui ne vėliau per 5 naujo mėnesio darbo dienas.

3.4. Nuomininkas Nuomotojo pateiktas PVM sąskaitas-faktūras už Sutarties 3.2 papunktyje nurodytas paslaugas apmoka per 5 darbo dienas nuo sąskaitų gavimo dienos. Nuomotojas išrašo PVM sąskaitas-faktūras ir jas pateikia Nuomininkui per 15 naujo mėnesio darbo dienų. Mokesčiai už šilumos energiją mokami arba pagal atskiro apskaitos skaitiklio parodymus arba proporcingai nuo bendro pastato ploto ir nuomojamų patalpų ploto.

3.5. Nuomos mokestis ir mokėjimai už Sutarties 3.2 papunktyje nurodytas paslaugas pradedami skaičiuoti nuo Valstybės ilgalaikio materialiojo turto perdavimo ir priėmimo akto(Sutarties 1 priedas)pasirašymo dienos.

**4. ŠALIŲ TEISĖS IR PAREIGOS**

**4.1. Nuomotojas įsipareigoja:**

4.1.1. per 5 (penkias) darbo dienas po sutarties pasirašymo perduoti Nuomininkui nuomojamą turtą pagal Valstybės ilgalaikio materialiojo turto perdavimo ir priėmimo aktą (Sutarties 1 priedas);

4.1.2. Sutarties galiojimo metu atlikti nuomojamo turto ir su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai;

4.1.3. informuoti Nuomininką apie išorinių inžinerinių tinklų ir komunikacijų remonto darbus, kurie trukdytų Nuomininko veiklai, per 3 darbo dienas nuo tokių aplinkybių sužinojimo; nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl Nuomotojo kaltės;

4.1.4. pasibaigus Sutarties galiojimo terminui arba Sutartį nutraukus prieš terminą, priimti iš Nuomininko turtą;

4.1.5. per 5 (penkias) darbo dienas nuo turto perdavimo ir priėmimo akto pasirašymo dienos kreiptis į valstybės įmonę Registrų centrą dėl Sutarties ir perdavimo ir priėmimo akto įregistravimo Nekilnojamojo turto registre ir apmokėti su Sutarties ir perdavimo ir priėmimo akto registravimu susijusias išlaidas.

4.2. Nuomotojas turi teisę Sutarties galiojimo laikotarpiu tikrinti išnuomotą turtą, taip pat turi kitų teisių ir pareigų, nustatytų Sutartyje ir teisės aktuose.

**4.3. Nuomininkas įsipareigoja:**

4.3.1. per 5 (penkias) darbo dienas po sutarties pasirašymo priimti nuomojamą turtą pagal Valstybės ilgalaikio materialiojo turto perdavimo ir priėmimo aktą (Sutarties 1 priedas);

4.3.2. per 5 (penkias) darbo dienas nuo Sutarties ir perdavimo ir priėmimo akto įregistravimo Nekilnojamojo turto registre dienos kompensuoti Nuomotojui su Sutarties ir perdavimo ir priėmimo akto įregistravimu susijusias išlaidas;

4.3.3. naudoti turtą pagal paskirtį, eksploatuojant turtą laikytis visų teisės aktų keliamų priežiūros, priešgaisrinės saugos, higieninių, sanitarinių ir kitų reikalavimų, saugoti turtą nuo sugadinimo;

4.3.4 gavęs Sutarties 3.3 ir 3.4 punktuose nustatytas PVM sąskaitas-faktūras, apmokėti per 5 (penkias) dienas sąskaitų gavimo dienos;

4.3.5. sudaryti Nuomotojo įgaliotam atstovui sąlygas tikrinti nuomojamo turto būklę;

4.3.6. pasibaigus Sutarties galiojimo terminui arba nutraukus Sutartį prieš terminą, per 5 (penkias) dienas perduoti Nuomotojui turtą pagal turto perdavimo ir priėmimo aktą tvarkingą, tokios pat būklės, kokios jis perduotas nuomininkui, atsižvelgdamas į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui; nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą;

4.3.7. pasirašęs Sutartį, per 5 (penkias) darbo dienas gauti licenciją tabako gaminių prekybai ir įsakymą dėl įmonės įrašymo į vaistinių preparatų mažmeninės prekybos įmonių sąrašą;

4.3.8. užtikrinti, kad visi Nuomininko darbuotojai, kurie bus susiję su nuteistųjų/suimtųjų apiprekinimo paslaugos teikimu, pasirašytų pasižadėjimus dėl teisės aktų reikalavimų laikymosi santykiuose su nuteistaisiais/suimtaisiais (Sutarties 2 priedas) ir juos vykdytų. Minėtiems darbuotojams kategoriškai draudžiami bet kokio pobūdžio ryšiai su nuteistaisiais/suimtaisiais, nesusiję su paslaugos teikimu;

4.3.9. savo lėšomis atlikti patalpų paprastojo remonto darbus, kai to reikalauja išsinuomoto turto (patalpų) būklė.

4.4. Nuomininkas turi ir kitų teisių ir pareigų, nustatytų Sutartyje ir teisės aktuose.

4.5. Nuomininkas neturi teisės:

4.5.1. subnuomoti turto (ar jo dalies) (išskyrus Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašo 48 punkte nustatytus atvejus) ar suteikti tretiesiems asmenims kokių nors kitų teisių naudotis turtu (ar jo dalimi).

4.5.2. perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.

4.5.3. nuomojamo turto adresu registruoti savo ar savo filialų, atstovybių ar patronuojamųjų įmonių, taip pat klientų ar kitų susijusių asmenų buveinių.

4.6. Nuomininkui draudžiama be rašytinio Nuomotojo sutikimo atlikti statinio kapitalinio remonto ar rekonstravimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

**5. ŠALIŲ ATSAKOMYBĖ**

5.1. Nuomininkas, šioje Sutartyje nustatytu laiku nesumokėjęs nuomos mokesčio, mokesčių už šaltą ir karštą vandenį, elektros energiją, dujas, šilumos energiją, ryšio ir komunalines paslaugas (šiukšlių išvežimą, bendro naudojimo patalpų ir teritorijos valymą ir kitas), moka 0,05 proc. dydžio delspinigius nuo nesumokėtų mokesčių sumos, nustatytos už kiekvieną uždelstą dieną.

5.2. Delspinigių sumokėjimas neatleidžia Nuomininko nuo pagrindinės prievolės įvykdymo.

5.3. Už nuomojamo turto pabloginimą Nuomininkas atsako Lietuvos Respublikos civilinio kodekso 6.500 straipsnyje nustatyta tvarka.

5.4. Jei Nuomininko paskirtas atsakingas asmuo pažeidžia Pasižadėjimą dėl teisės aktų reikalavimų laikymosi santykiuose su nuteistaisiais/suimtaisiais (Sutarties 2 priedas), surašomas aktas ir Nuomininkas per 5 darbo dienas nuo akto surašymo dienos sumoka 300 Eur baudą. Jei bauda nesumokama per šiame papunktyje nustatytą laiką, ji gali būti išskaičiuojama iš Nuomininkui mokėtinų sumų pagal Nuteistųjų/suimtųjų apiprekinimo paslaugos teikimo sutartį.

5.5. Kompetentingoms įstaigoms paskyrus sankcijas dėl priešgaisrinės saugos, elektrosaugos, sanitarinių ir kitų norminiais teisės aktais nustatytų reikalavimų nesilaikymo, Nuomininkas atlygina Nuomotojui pritaikytų sankcijų išlaidų padengimą.

**6. SUTARTIES GALIOJIMAS, PRATĘSIMAS, NUTRAUKIMAS**

6.1. Ši Sutartis įsigalioja, kai ją pasirašo abi Šalys ir galioja tiek, kiek galioja 20 m. d. Nuteistųjų/suimtųjų apiprekinimo paslaugos teikimo sutartis Nr.

6.2. Nuteistųjų/suimtųjų apiprekinimo paslaugos teikimo sutartis ir ši Sutartis atskirai negalioja.

6.3. Visi Sutarties pakeitimai, papildymai ir priedai galioja, jeigu jie sudaryti raštu ir pasirašyti Sutarties Šalių.

6.4. Ši Sutartis gali būti nutraukta:

6.4.1. raštišku Šalių susitarimu;

6.4.2. nutraukus 20 m. d. Nuteistųjų/suimtųjų apiprekinimo paslaugos teikimo sutartį Nr. ;

6.4.3. Lietuvos Respublikos civilinio kodekso nustatyta tvarka, kai išnuomoto turto reikia valstybės funkcijoms atlikti;

6.4.4. kitais Lietuvos Respublikos civilinio kodekso nustatytais atvejais ir tvarka.

6.5. Pasibaigus arba nutraukus 20 m. d. Nuteistųjų/suimtųjų apiprekinimo paslaugos teikimo sutartį Nr. , savavališki Turto pagerinimai, taip pat įranga, kuri negali būti atskirta nepakenkiant Turtui, be papildomo mokesčio turi būti perduoti Nuomotojo nuosavybėn. Visi kiti pagerinimai ir materialusis turtas, kurie gali būti atskirti, lieka Nuomininko nuosavybėje ir Nuomininkas privalo nedelsdamas juos pašalinti iš Nuomotojo teritorijos.

**7. NENUGALIMOS JĖGOS (FORCE MAJEURE) APLINKYBĖS**

7.1. Nė viena Šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.

7.2. Jeigu kuri nors Šalis mano, kad atsirado nenugalimos jėgos (force majeure) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu nenurodo kitaip, nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (force majeure) aplinkybės netrukdo.

7.3. Jeigu nenugalimos jėgos (force majeure) aplinkybės trunka ilgiau kaip 90 kalendorinių dienų, viena iš Šalių turi teisę Sutartį nutraukti įspėdama apie tai kitą šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (force majeure) aplinkybės tęsiasi, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**8. GINČŲ NAGRINĖJIMO TVARKA**

8.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

8.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

**9. BAIGIAMOSIOS NUOSTATOS**

9.1. Šią Sutartį įstatymų nustatyta tvarka Nuomotojas registruoja Nekilnojamojo turto registre.

9.2. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

9.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

9.4. Jei Sutartis pasirašyta ne elektroniniu ir (ar) nemobiliu parašu laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis sudaryta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.

9.6. Už Sutarties vykdymo kontrolę atsakingas Nuomotojo skiriamas asmuo \_\_\_\_\_\_\_\_\_\_\_\_

9.7. Už Sutarties vykdymą atsakingas Nuomininko skiriamas asmuo\_\_\_\_\_\_\_\_\_

**10. SUTARTIES PRIEDAI**

10.1. 1 priedas. Valstybės materialiojo turto perdavimo ir priėmimo akto forma, 1 lapas;

10.2. 2 priedas. Pasižadėjimo dėl teisės aktų reikalavimų laikymosi santykiuose su nuteistaisiais (suimtaisiais) forma, 1 lapas.

**11. ŠALIŲ ADRESAI IR REKVIZITAI**

**NUOMOTOJAS** **NUOMININKAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_\_ m. \_\_\_\_\_\_\_\_\_\_ \_\_\_ Patalpųnuomos sutartiesNr. \_\_\_\_\_\_\_

1 priedas

**(Valstybės ilgalaikio materialiojo turto perdavimo ir priėmimo akto forma)**

**VALSTYBĖS ILGALAIKIO MATERIALIOJO TURTO perdavimo IR PRIĖMIMO AKTAS**

\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

Nuomotojas ,

(turto valdytojo teisinė forma, pavadinimas, kodas ir registracijos adresas)

atstovaujamas ,

(atstovo pareigos, vardas, pavardė)

veikiančio pagal ,

(atstovavimo pagrindas, dokumento data, numeris)

perduoda, o Nuomininkas ,

(teisinė forma, pavadinimas, registracijos numeris ir adresas, jeigu nuomininkas yra

,

juridinis asmuo, arba vardas, pavardė ir gyvenamosios vietos adresas, jeigu nuomininkas yra fizinis asmuo)

atstovaujamas ,

(atstovo pareigos, vardas, pavardė)

veikiančio pagal ,

(atstovavimo pagrindas, dokumento data, numeris)

remdamiesi \_\_\_\_\_m. \_\_\_\_d. sudaryta valstybės materialiojo turto nuomos sutartimi Nr. ,

perduoda ir priima valstybės materialųjį turtą –

(perduodamo valstybės turto pavadinimas, adresas,

.

unikalus ar inventorizacijos Nr., statinio plotas, tūris, turto būklė ir pan.)

Perdavė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(Nuomotojo atstovo pareigų pavadinimas) (parašas) (vardas ir pavardė)

A.V.

Priėmė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Nuomininko ar jo atstovo pareigų pavadinimas) (parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

20\_\_ m. \_\_\_\_\_\_\_\_\_\_\_d. Patalpų nuomos sutartiesNr.

2 priedas

**(Pasižadėjimo dėl teisės aktų reikalavimų laikymosi santykiuose su nuteistaisiais (suimtaisiais) forma)**

(įstaigos pavadinimas)

**PASIŽADĖJIMAS DĖL TEISĖS AKTŲ REIKALAVIMŲ LAIKYMOSI**

**SANTYKIUOSE SU NUTEISTAISIAIS (SUIMTAISIAIS)**

20\_ - -

(sudarymo vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas ir pavardė, gimimo metai)

esu supažindintas su \_\_\_\_\_\_\_\_\_\_\_\_\_vidaus tvarka. Pasižadu nepalaikyti bet kokio pobūdžio ryšių su nuteistaisiais (suimtaisiais), nesusijusių su tiesioginių pareigų vykdymu, laikytis \_\_\_\_\_\_\_\_\_\_\_\_\_\_\_vidaus tvarkos ir kitų teisės aktų reikalavimų.

Man išaiškinta atsakomybė už Lietuvos Respublikos suėmimo vykdymo įstatyme, Lietuvos Respublikos bausmių vykdymo kodekse ir kituose teisės aktuose nustatytų reikalavimų pažeidimus.

(instruktuoto asmens parašas)

Instruktavo

(pareigos)

(parašas)

(vardas ir pavardė)

20\_\_ - - \_\_\_\_

\_\_\_\_\_\_\_\_\_\_\_\_\_

1. 3.1 papunktis pildomas pagal pirkimo objekto dalį, dėl kurios yra pasirašoma Sutartis, t. y. 1 Pirkimo objekto į dalis: Nuteistųjų/suimtųjų apiprekinimo paslauga Kauno kalėjime, esančiame adresu A. Mickevičiaus g. 11, Kaunas – **12,51** Eur už m2 nuomos mokestį už parduotuvei skirtas patalpas (18,2 m2 bendro ploto pastate, unikalusis Nr. 1901-9001-8048) per mėnesį, t. y. 228,00 Eur per mėnesį **arba** 2 Pirkimo objekto į dalis: Nuteistųjų/suimtųjų apiprekinimo paslauga Kauno kalėjime, esančiame adresu – Technikos g. 34, Kaunas – 14,40 Eur už m2 nuomos mokestį už parduotuvei skirtas patalpas (13,66 m2 bendro ploto pastate, 3,50 m2 bendro ploto pastate, 14,78 m2 bendro ploto pastate unikalusis Nr. 1996-8028-7010) per mėnesį, t. y. 466,00 Eur per mėnesį **arba** 3 Pirkimo objekto į dalis: Nuteistųjų/suimtųjų apiprekinimo paslauga Vilniaus kalėjime, esančiame adresu - Rasų g. 8, Vilnius – 71,50 Eur už m2 nuomos mokestį už parduotuvei skirtas patalpas (70,36 m2 bendro ploto pastate, unikalusis Nr. 1094-0313-9139) per mėnesį, t. y. 5031,00 Eur per mėnesį **arba** 4 Pirkimo objekto į dalis: Pravieniškių I kalėjime, esančiame adresu Šv. Florijono g. 9, Pravieniškės ir II kalėjime, esančiame adresais Pravieniškių g. 10 ir Pravieniškių g. 57, Pravieniškės - 53,70 Eur už m2 nuomos mokestį už parduotuvei skirtas patalpas (55,31 m2 bendro ploto pastate, unikalusis Nr. 4996-2010-3030) per mėnesį, t. y. 2970,00 Eur per mėnesį, 53,70 Eur už m2 nuomos mokestį už parduotuvei skirtas patalpas (65,58 m2 bendro ploto pastate, unikalusis Nr. 4995-6008-8207) per mėnesį, t. y. 3522,00 Eur per mėnesį, 53,70 Eur už m2 nuomos mokestį už parduotuvei skirtas patalpas (89,42 m2 bendro ploto pastate, unikalusis Nr. 4998-7007-9056) per mėnesį, t. y. 4802,00 Eur per mėnesį **arba** 5 Pirkimo objekto į dalis: Nuteistųjų/suimtųjų apiprekinimo paslauga Šiaulių kalėjime adresu – Trakų g. 10, Šiauliai – 33,00 Eur už m2 nuomos mokestį už parduotuvei skirtas patalpas (41,00 m2 bendro ploto pastate, unikalusis Nr. 2991-4000-5108) per mėnesį, t. y. 1353,00 Eur per mėnesį arba 6 Pirkimo objekto į dalį: Nuteistųjų/suimtųjų apiprekinimo paslauga Marijampolės kalėjime, esančiame adresu - Sporto g. 7, Marijampolė – 106,25 Eur už m2 nuomos mokestį už parduotuvei skirtas patalpas (63,15 m² bendro ploto pastate, unikalus Nr. 1892-6004-7152) per mėnesį, t. y. 6710,00 Eur per mėnesį, arba 7 Pirkimo objekto į dalį: Nuteistųjų/suimtųjų apiprekinimo paslauga Alytaus kalėjime, esančiame adresu – Ulonų g. 8A, Alytus – 33,15 Eur už m2 nuomos mokestį už parduotuvei skirtas patalpas (85,91 m² bendro ploto pastate, unikalusis Nr. 1195-9004-0161) ) per mėnesį, t. y. 2848,00 Eur per mėnesį, arba 8 Pirkimo objekto į dalį: Nuteistųjų/suimtųjų apiprekinimo paslauga Panevėžio kalėjime, esančiame adresu – Puzino g. 12, Panevėžys - 73,74 Eur už m2 nuomos mokestį už parduotuvei skirtas patalpas (28,38 m² bendro ploto pastate, unikalus Nr. 2789-3000-1015) per mėnesį, t. y. 2093,00 Eur per mėnesį.

   [↑](#footnote-ref-2)